Yebdu sakin, s taɣect-is kan, am wakken txeddem nettat, s leɛqel s leɛqel, akken kan arta s-d-sel. Ziɣ ɣur-s lḥeqq : ula mebla imeslayen, mi yebda kan, yessiɣzif akken di leɣna, tiswiɛin, am win ara yettalin asawen, taggara-nni mi yewwed ɣer tiɣilt, iwala, di sseyin, d akessar. Ala s lḥelq-nni azidan n dadda-as, tebda tasa n Fadma tettilqiq : tuɣal teqqen allen-is, sakin ar tessikid : aḥriq, dihin, agemmad, iqubl-itt-id, yeččur d tisufa … D alebɛed imeksawen ayen yeffren dinna netta d teɣeṭṭen-is i la d yetɣennin :